Dagens skjønnhet

Dagens skjønnhet (originaltittel: Belle de Jour) er en fransk svart dramakomedie fra 1967, regissert av Luis Buñuel med romanen 'Belle de jour' av Joseph Kessel som litterært forelegg.

Filmen ble vist på filmfestivalen i Venezia i 1967, hvor den vant Gulløven

 Handling 
Séverine Serizy, en ung og vakker husmor, er ikke i stand til å dele fysisk intimitet med ektemannen sin, Dr. Pierre Serizy (spilt av Jean Sorel) til tross for deres kjærlighet til hverandre. Hennes seksualliv er begrenset til forseggjorte fantasier som involverer blant annet seksuell dominans og sadomasochisme. Selv om han er frustrert over konas frigiditet mot ham, respekterer han hennes ønsker. Ved et ski-anlegg, møter de to venner, Henri Husson (spilt av Michel Piccoli) og Renée. Séverine liker ikke Hussons væremåte, eller hvordan han ser på henne på.

Tilbake i Paris møtes Séverine og Renée, og får vite at en felles venn av dem, Henriette, nylig har begynt å arbeide ved et bordell. Hjemme hos henne mottar Séverine en bukett roser fra Husson, men blir urolig over gesten. Hjemsøkt av barndomsminner, inkludert minner som involverer en mann som ser ut til å berøre henne på upassende måter, reiser Séverine til det eksklusive bordellet som drives av Madame Anaïs. Den ettermiddagen betjener Séverine sin første klient.

Séverine blir involvert med en ung kriminell, Marcel (spilt av Pierre Clémenti) som tilbyr henne den slags spenning som passer til de seksuelle fantasiene hennes. Men når Marcel blir stadig mer misunnelig og krevende, bestemmer Séverine seg for å forlate hele bordellet. Men under en konfrontasjon mellom Marcel og Pierre, blir Pierre skutt tre ganger. Marcel forsøker å flykte, men kort tid senere blir han skutt og drept av politiet. Séverines mann overlever, men blir liggende i koma.

 Medvirkende 
 Catherine Deneuve - Séverine Serizy, alias Belle de Jour
 Jean Sorel - Pierre Serizy
 Michel Piccoli - Henri Husson
 Geneviève Page - Madame Anaïs
 Pierre Clémenti - Marcel
 Françoise Fabian - Charlotte
 Macha Méril - Renée
 Maria Latour - Mathilde
 Marguerite Muni - Pallas

Referanser

 Eksterne lenker 


Kategori:Filmer fra 1967
Kategori:Franskspråklige filmer
Kategori:Franske dramakomedier
Kategori:Gulløven-vinnere
Kategori:Bodilprisen for beste ikke-amerikanske film
Kategori:Filmer lagt til Paris